Beagle-harrier

Beagle-harrier ialah satu baka anjing yang berasal dari Perancis. Ia merupakan anjing pemburu bau yang pada asalnya dibiakbakakan untuk memburu kelinci.

Ciri

Penampilan
Beagle-harrier kelihatan sama ada seperti beagle besar atau harrier kecil. Ia merupakan anjing bersaiz sederhana yang berdiri setinggi  pada paras kelasa, dan berukuran seberat . Lapis bulunya biasanya triwarna yang menonjolkan warna perang kekuning-kuningan, hitam, sawo matang, atau putih. Ada juga beagle-harrier berbulu kelabu (triwarna). Tubuh beagle-harrier biasanya berotot dan lapis bulunya licin dan tebal.

Kesihatan
Beagle-harrier pada umunya sihat dan memiliki jangka hayat sebanyak 12 hingga 13 tahun. Baka ini terdedah kepada displasia pinggul sebagai baka anjing berbelakang panjang.

Sejarah
Beagle-harrier dibiakbakakan di Perancis pada lewat abad ke-19 oleh Baron Gerard, sebagai silangan antara beagle dengan harrier. Seperti baka-baka induknya, beagle-harrier dibiakbakakan untuk memburu kelinci dan kini merupakan pemburu berkawanan yang digunakan untuk kelinci, rusa, dan buruan lain. Beagle-harrier kemudian diimport ke Amerika pada pertengahan tahun 1800-an untuk memburu arnab. Ia diiktiraf oleh FCI pada tahun 1974. Terutamanya di luar tanah airnya Perancis, baka ini agak jarang.

Lihat juga
 Senarai baka anjing
 Beagle
 Harrier

Catatan

Rujukan

Pautan luar



Kategori:Baka anjing
Kategori:Baka anjing berasal dari Perancis
Kategori:Baka FCI
Kategori:Anjing pemburu bau